Folketing
2002-03-19

Nu er der jo nogle andre ordførere, der mener, at De Konservative ikke rigtig har haft nogen indflydelse på den finanslov her, men jeg mener at kunne konstatere, at Dansk Folkeparti i hvert fald har hjulpet De Konservative til indflydelse, nemlig til at få fjernet reserverne. Det var jo egentlig De Konservatives idé, at man skulle bruge reserverne. Hvordan forholder Det Konservative Folkeparti sig nu til, at man skal køre en finanslov igennem uden reserver? For så vidt jeg kan regne ud og forstå, er de egentlig brugt til at imødekomme de ting, som Dansk Folkeparti er kommet med.